stanford-oval/wikipedia huggingface dataset:
Mordor
Maantiede > Ympäröivät vuoret ja sisäänpääsyt

Mordoria ympäröi kaksi suurta vuorijonoa, Ephel Dúath eli Varjovuoret lännessä ja Ered Lithui eli Tuhkavuoret pohjoisessa. Ne suojasivat Mordoria viholliselta ja niiden vuoksi Mordoriin oli vain muutama sisäänpääsyä, joista vain kaksi tunnettiin yleisesti. Periaatteessa Mordoriin pääsisi myös kiertämällä tuhkavuorten pohjoispuolelta tai etelästä Haradin kautta. Tunnetuin oli pohjoisessa sijaitseva Udûn, joka oli aukko Varjovuorten ja Tuhkavuorten välissä. Sitä suojasi Morannon eli Musta Portti, korkeaan muuriin rakennettu valtava rautaportti. Musta Portti oli raskaasti vartioitu ja sitä suojasivat Hammastornit. Mustan Portin edustalla oli Dagorladin tasanko.
Toinen tunnettu sisäänpääsy oli Varjovuorilla sijaitseva Cirith Ungolin sola. Sinne pääsi Morgulin laaksosta, mutta laaksoa ja sinne vievää tietä suojasi Minas Morgulin kirottu kaupunki, jossa Angmarin Noitakuningas ja muut Nazgûlit asuivat. Cirith Ungolin solaan johti myös toinen, salaisempi tie, jonne pääsi Morgulin laaksossa sijaitsevia portaita pitkin. Portaat johtivat luolaan, jossa asui hämähäkkiä muistuttava ikivanha olento, Lukitari. Luola johti Cirith Ungoliin, jota vartioi Cirith Ungolin torni.
Maantiede > Mordorin sisällä

Mustan Portin takana oli Ûdunin tasanko, jossa sijaitsi paljon Mordorin armeijoille aseita, haarniskoja ja sotakoneita tuottavia kaivoksia, asepajoja ja tehtaita. Ûdunia suojasivat lukuisat linnakkeet, kuten Durthangin linna. Ûdunista johti pois Rautakitana tunnettua kapea sola, jonka takana sijaitsi tuliperäinen Gorgorothin tasanko.
Gorgoroth oli karu ja eloton alue, jossa ei ollut elämiä tai kasveja lukuun ottamatta kitukasvuisia pensaita ja vertaimeviä hyönteisiä, joiden selkäpanssarissa oli punaista silmää muistuttava merkki. Tasangon peitti tuhka ja tomu, jotka olivat lähtöisin Tuomiovuoresta. Tuomiovuori oli Mordoria ympäröiviä vuoria huomattavasti pienempi tulivuori. Sen jatkuvat purkaukset sinkosivat taivaalle tuhkaa, joka teki hengittämisen vaikeaksi. Tasangon päällä oli savupilvi, joka ei päästänyt auringonvaloa lävitseen. Tuomiovuoren lisäksi Gorgorothissa sijaitsi Barad-dûr, Sauronin linnoitus ja asuinpaikka. Se sijaitsi Gorgorothin reunalla ja Tuhkavuorten eteläpäässä.
Gorgothin takana oli Núrn, jossa Sauronin orjat asuivat. Núrnissa maa oli hedelmällistä, koska Tuomiovuoren tuhka hedelmöitti sitä ja maa oli ravinteikasta. Siellä sijaitsi suuri sisämeri. Núrnin sisämeren vesi oli suolaista.
Núrnin takana oli teitä, jotka johtivat Haradiin. Sauronin palvelijat käyttivät niitä, kun he menivät Haradiin verottamaan Sauronia palvelivia kansoja, kuten haradrimia.
Historia > Varhaiset tiedot

Mordor oli muinaisjäännös Morgothin tuhoisista töistä, sillä se näytti muuttuvan jatkuvasti valtaisien tulivuorenpurkausten vuoksi. Mordoria ei ollut mainittu Keski-Maan aikakirjoissa, ennen kuin Musta Ruhtinas Sauron valitsi Mordorin valtakunnakseen vuonna 1000 Auringon Toista Aikaa. Hän ei ollut kuitenkaan Mordorin ensimmäinen asukas, sillä hämähäkkiolento Lukitari oli asunut vuosisatoja aiemmin Cirith Ungolissa sijaitsevassa luolassa.
Historia > Rajavartiolinnakkeet Mordorissa

Gondorilaiset rakensivat Mordoriin rajavartiolinnakkeita siltä varalta, etteivät örkit palaisi sinne. He rakensivat muun muassa Hammastornit, Durthangin ja Cirith Ungolin tornin. Gondor kuitenkin rappioitui ja vuonna 1636 Kolmatta Aikaa Suuri Rutto tuli Mordorista ja tappoi paljon Gondorin asukkaita. Gondorilaiset hylkäsivät linnoituksensa Mordorissa ja ne joutuivat pian örkkien haltuun. Vuonna 1980 Nazgûlien herra kokosi muut sormusaaveet Mordoriin ja valloitti vuonna 2002 Minas Ithilin, josta tuli Minas Morgul. Minas Ithilin palantír, joka tunnettiin nimellä Ithil-kivi, annettiin myöhemmin Sauronille.
Historia > Mordor ja Uruk-hai

Vuonna 2745 uruk-hai-niminen uudenlainen örkkirotu tuli Mordorista ja tuhosivat Osgiliathin. Sauron, joka oli asunut Dol Guldurin linnoituksessa Synkmetsässä, palasi vuonna 2942 salaa Mordoriin. Yhdeksän vuotta myöhemmin hän julisti palanneensa ja aloitti Mustan Tornin jälleenrakentamisen. Hän loi olog-hai-nimisen peikkorodun, joka kesti auringonvaloa. Hän myös keräsi ympärilleen örkkejä, eteläisiä ja itäläisiä.
Mordor elokuvissa

Peter Jacksonin ohjaamassa Taru sormusten herrasta -elokuvatrilogiassa Mordor kuvattiin Uudessa Seelannissa, kuten myös muut elokuvien paikat. Osa paikoista, kuten Barad-dûr ja Cirith Ungolin torni, toteutettiin pienoismalleilla ja tietokoneanimaatiolla. Kuninkaan paluussa Tuomiovuorena käytettiin Mount Ngauruhoe -tulivuorta. Kuninkaan paluussa Mordorin mittasuhteita on muuteltu, esimerkiksi Barad-dûr näkyy Mustalta Portilta, vaikka niiden välissä on satojen kilometrien välimatka, ja kaiken lisäksi vuoria.
Mordorin sijainti punaisella ja sen vaikutuspiiri vaaleanpunaisella Keski-Maan kolmannella ajalla.
Mordorin, Gondorin ja Rohanin kartta Keski-Maan kolmannella ajalla.
PVO

PVO voi viitata seuraaviin:
Pohjolan Voima (PVO), yksi Suomen suurimmista energiayhtiöistä.
PVO-Innopower, Pohjolan Voiman tytäryhtiö, joka omistaa useita tuulivoimalaitoksia Suomessa.
Ilmapuolustus, ven. Protivovozdushnaja Oborona , lyh. PVO.
Neuvostoliiton ilmapuolustus Neuvostoliitossa (1948–) ja Venäjällä (–1998).
Performance Vehicle Operations, nykyään Street and Racing Technology (SRT), DaimlerChryslerin jenkkiautosiiven katu- ja kilpailutekniikkaryhmä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PVO”, voi hakea sivunnimihaulla, laajalla sivunnimihaulla tai tekstihaulla.
PURA-oireyhtymä

PURA-oireyhtymä on erittäin harvinainen oireyhtymä, joka aiheuttaa kehitysvammaisuutta ja moninaisia muita oireita.
PURA-oireyhtymästä kärsivistä noin puolilla esiintyy epilepsiaa, joka useimmiten alkaa ilmetä kohtauksina 2–4 vuoden iässä. Puhumaan oppiminen vaikuttaa harvinaiselta, mutta puheen ja sanattoman viestinnän ymmärrys näyttää kehittyvän paremmaksi. Myös motoristen taitojen kehittyminen on vaikeasti viivästynyttä. Oireyhtymään kuuluu myös liikehäiriöitä, kuten dystoniaa ja koreaa. Yleensä vastasyntyneillä on hypotonia, joka johtaa syömisvaikeuksiin. Muita PURA-oireyhtymän piirteitä ovat hengitysvaikeudet (apnea, synnynnäinen hypoventilaatio), hypotermia, hypersomnia, mahan, suoliston ja silmien ongelmat, endokriiniset ja aineenvaihdunnalliset häiriöt sekä lievästi poikkeavat kasvonpiirteet. Vauvoilla on havaittu lisäksi tavallista herkempi säikkymisrefleksi.
PURA-oireyhtymästä kärsivillä on havaittu aivokuvantamisella aivokurkiaisen rakennepoikkeavuuksia ja myelinisaation poikkeavuutta. PURA-oireyhtymän aiheuttava geenivirhe on paikannettu kromosomiin 5. PURA-oireyhtymällä on autosomaalinen ja vallitseva periytymistapa, mutta sen taustalla on useimmiten de novo -mutaatio. Erotusdiagnostisesti huomionarvoisia tiloja ovat muiden muassa Prader–Willin oireyhtymä, spinaalinen lihasatrofia, Rettin oireyhtymä, Angelmanin oireyhtymä ja myotoninen dystrofia. PURA-oireyhtymä ei ole parannettavissa vaan sen hoito on oireenmukainen. Oireisto kuvattiin ensimmäisen kerran vuonna 2014.
Mulon rautatieasema

Mulon rautatieasema (lyh. Muo) on lakkautettu rautatieliikennepaikka nykyisen Joensuun kaupungin alueella. Mulo oli Karjalan radan alkuperäisiä asemia, sillä se avattiin liikenteelle radan valmistuttua 1894. Paikalle rakennettiin Knut Nylanderin suunnittelema pieni laiturirakennus. Asema muutettiin miehittämättömäksi kesällä 1954. Karjalan radan paikallisliikenteen loputtua kesällä 1987 aseman henkilöliikenne päättyi ja liikennepaikka lakkautettiin. Laiturirakennus ja asemalaituri on purettu.
Aiheesta muualla

Lyijykynäpiirros Mulon laiturirakennuksesta
PUK (täsmennyssivu)

Puk tai PUK voi tarkoittaa ainakin seuraavia asioita:
Puk, suomalainen indierock-yhtye
PUK-koodi (Personal Unblocking Key), SIM-kortin avaamiseen käytettävä koodi
Niels-Kristian Iversen, lempinimeltään PUK, tanskalainen Speedway-urheilija
Yekîtî Nîştimanî Kurdistan, PUK (Kurdistanin isänmaallinen liitto), poliittinen puolue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PUK”, voi hakea sivunnimihaulla, laajalla sivunnimihaulla tai tekstihaulla.
One Vanderbilt

| One Vanderbilt |
| --- | --- |

Tiedot
Sijainti:  One Vanderbilt Avenue, Manhattan, Yhdysvallat
Koordinaatit:  40°45′10.8″N, 73°58′42.6″W
Rakennettu:  2017–2020
Käyttötarkoitus:  toimisto
Tila:  valmis
Yritykset
Arkkitehti:  Kohn Pedersen Fox
Omistaja:  SL Green Realty
Tekniset tiedot
Kerroksia:  93
Kerrospinta-ala:  162 600 m²
Hissien määrä:  42
Kustannukset:  3,31 miljardia dollaria
Korkeus
Antenni:  427 m
Kattokorkeus:  397 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
One Vanderbilt (myös nimellä One Vanderbilt Place) on pilvenpiirtäjä Midtownin alueella Manhattanilla New Yorkissa Yhdysvalloissa. Valmistuttuaan vuonna 2020, rakennus on New Yorkin neljänneksi korkein rakennus. One Vanderbilt sijoittuu Grand Central Terminal -pääteaseman länsipuolelle.
Vuonna 2015 aloitettiin tontilla sijaitsevien vanhojen rakennusten purkutyöt. Syyskuussa projekti sai yhteensä 1,5 miljardin dollarin rakennuslainan Wells Fargo, Bank of New York Mellon, JPMorgan Chase, Toronto-Dominion Bank, Bank of China ja Landesbank Baden-Württemberg pankeilta. Helmikuussa 2017 rakennuksen perustustyöt aloitettiin.
Aiheesta muualla

Kuvia tai muita tiedostoja aiheesta One Vanderbilt Wikimedia Commonsissa
Ombergsliden

Ombergsliden
| --- | --- |
Sijainti:  Väversunda (Vadstena, Ruotsi)
Lähin kaupunki:  Vadstena
Pinta-ala:  23 ha
| --- | --- |
Tyyppi:  Luonnonpuisto 
Perustettu:  12. heinäkuuta 1989 
Hallinto:  Ruotsin valtio
muokkaa - muokkaa wikitekstiä - muokkaa Wikidataa
Ombergsliden on 23 hehtaarin kokoinen luonnonpuisto Väversundan taajaman alueella Vadstenassa Itä-Götanmaan läänissä Ruotsissa. Se on Natura 2000 -alue.
Ombergsliden sijaitsee 264 metriä korkean Omberg-nimisen horstin alueella. Ombergslidenin maaperä on kalkkipitoista mutta vähäravinteista. Alueella elää muun muassa lukuisia perhoslajeja sekä kämmeköitä, kuten ainoastaan muutamilla paikoilla Ruotsissa elävä tuoksukirkiruoho (Gymnadenia odoratissima). Myös kimalaisorho, punakämmekkä ja punakko viihtyvät alueella. Punakko on jäänne ajalta, jolloin jääpeite perääntyi alueelta. Ombergslidenillä kasvaa myös yökönlehtiä. Ombergin itäisellä rinteellä on monia pieniä soita. Kosteasta ja kalkkipitoisesta ympäristöstä johtuen luonnonpuistossa on myös useita harvinaisia nilviäislajeja. Ombergslidenin korkeimmilta kohdilta on näkymä Vadstenan, Ödeshögin ja Mjölbyn kuntien rajalla sijaitsevalle Tåkern-järvelle.
Ombergsliden sijaitsee noin kaksi kilometriä luoteeseen Väversundan kirkosta, ja on Ruotsin valtion omistuksessa.
Aiheesta muualla

Omberglidens naturreservat (Arkistoitu – Internet Archive) (ruotsiksi)
Negaprion acutidens

| Negaprion acutidens |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Luomihaikalat Carcharhiniformes
Heimo::  Tiikerihait Carcharhinidae
Suku::  Negaprion
Laji::  acutidens
Kaksiosainen nimi
 Negaprion acutidens  (Rüppell, 1837) 
 Hain levinneisyys
Katso myös
   Negaprion acutidens Wikispeciesissä   Negaprion acutidens Commonsissa 
Infobox OKNimi-testi OKIUCN-testi OK: 
Negaprion acutidens on tiikerihaiden (Carcharhinidae) heimoon kuuluva hailaji.
Kuvaus

Negaprion acutidenson on suurikokoinen hailaji. Se voi kasvaa 3,80 metrin pituiseksi. Lajin yksilöillä on suuri ja pyöreähkö ruumis, joka on väriltään kellertävänruskea ja vaaleampi vatsan alta. Kuono on muodoltaan leveä.
Ravinto

Negaprion acutidens syö ravinnokseen pienempiä haita, rauskuja ja muita pohjaeläimiä.
Levinneisyys ja elinympäristö

Negaprion acutidensia tavataan Länsi- ja Keski-Tyynenmeren alueella. Levinneisyysalue ulottuu Etelä-Afrikasta, Australiaan ja muuhun Oseaniaan. Se elää pääasiassa koralliriutoilla, laguuneeissa ja luhtissaselvennä.
Lisääntyminen

Naaras synnyttää 1–14 poikasta 10 kuukauden raskausajan jälkeen. Poikaset syntyvät lokakuussa, marraskuussa, joulukuussa tai tammikuussa paikasta riippuen. Vastasyntyneen poikasen pituus on 45–80 senttimetriä.
Uhanalaisuus

Kyseistä lajia metsästetään useissa maissa lihan, maksaöljyn ja evien takia.
Vaara ihmiselle

Negaprion acutidens on luonteeltaan melko arka ja lajin lähestyminen on todettu hankalaksi jopa syötin kanssa. Laji kuitenkin voi reagoida nopeasti ja aggressiivisesti, jos se tuntee itsensä uhatuksi.
NHL-kausi 1954–1955

NHL-kausi 1954–1955 oli National Hockey Leaguen historian 38. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Detroit Red Wings, joka kukisti finaalisarjassa Montreal Canadiensin otteluvoitoin 4–3.
Runkosarjan pistepörssin ja Art Ross Trophyn voitti Montreal Canadiensia edustanut Bernie Geoffrion. Geoffrion keräsi 70 ottelussa yhteensä 75 tehopistettä, joista 38 oli maaleja ja 37 syöttöpisteitä. Hän myös jakoi maalipörssin voiton Maurice Richardin kanssa 38 osumallaan. Pudotuspelien pistepörssin ykkönen oli puolestaan Detroit Red Wingsin Gordie Howe. Hän teki 11 pudotuspeliottelussa 20 tehopistettä, joista 9 oli maaleja ja 11 maaliin johtaneita syöttöjä. Hart Trophyn sai Toronto Maple Leafsia edustanut Ted Kennedy.
Parhaalle puolustajalle jaettavan Norris-palkinnon voitti Montreal Canadiensin Doug Harvey, ja parhaan tulokkaan Calder Memorial Trophyn sai Chicago Black Hawksia edustanut Ed Litzenberger.
Pyhän Patrickin päivänä 17. maaliskuuta 1955 Montreal Canadiensin ja Detroit Red Wingsin välisen runkosarjaottelun yhteydessä sattui kuuluisa mellakka, joka tunnetaan englanniksi nimellä ”Richard Riot” ja ranskaksi nimellä ”L’Émeute”. Neljä päivää aiemmin Maurice Richard oli ottanut yhteen häntä mailalla päähän lyöneen Boston Bruins -puolustaja Hal Laycoen kanssa. Nujakan yhteydessä myös tapaukseen puuttunut linjatuomari Cliff Thompson oli joutunut Richardin iskun kohteeksi. Tämän seurauksena NHL:n presidentti Clarence Campbell asetti tuolloin NHL:n pistepörssin kärjessä olleen Richardin pelikieltoon koko loppukauden ajaksi. Kyseessä oli siihen mennessä pisin NHL:ssä annettu pelikielto. Laycoe ei sen sijaan saanut tilanteesta minkäänlaista rangaistusta.
Päätös raivostutti kanadanranskalaiset, joille Richard oli suuri urheilusankari ja kanadanranskalaisuuden ilmentymä. Niinpä Campbellin tullessa katsomaan Montrealin kotiottelua Detroitia vastaan hänet otettiin vastaan buuauksin ja hänen päälleen viskeltiin muun muassa kananmunia. Ensimmäisen erän päätyttyä Campbellin suuntaan heitettiin kyynelkaasupommi. Niinpä ottelun tapahtumapaikkana toiminut Montreal Forum jouduttiin evakuoimaan, ja Detroit nimettiin ottelun voittajaksi vain yhden erän jälkeen. Mellakoiva yleisö jatkoi kuitenkin riehumistaan kaduilla rikkoen muun muassa ikkunoita ja kääntäen autoja ylösalaisin. Kahdentoista poliisin lisäksi 25 siviiliä loukkaantui ja yli 60 ihmistä pidätettiin. Lisävahinkojen estämiseksi Richard vetosi seuraavana päivänä yleisöön radiossa, jotta kaaos saataisiin päättymään, ja tämän jälkeen väkivaltaisuuksia ei enää esiintynyt.
Runkosarja

Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.
| Joukkue | O | V | H | T | Pist>  | + | − |
| --- | --- | --- | --- | --- | --- | --- | --- |
| Detroit Red Wings | 70 | 42 | 17 | 11 | 95 | 204 | 134 |
| Montreal Canadiens | 70 | 41 | 18 | 11 | 93 | 228 | 157 |
| Toronto Maple Leafs | 70 | 24 | 24 | 22 | 70 | 147 | 135 |
| Boston Bruins | 70 | 23 | 26 | 21 | 67 | 169 | 188 |
| New York Rangers | 70 | 17 | 35 | 18 | 52 | 150 | 210 |
| Chicago Black Hawks | 70 | 13 | 40 | 17 | 43 | 161 | 235 |
Runkosarja > Runkosarjan pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Bernie Geoffrion | Montreal Canadiens | 70 | 38 | 37 | 75 | 57 |
| Maurice Richard | Montreal Canadiens | 67 | 38 | 36 | 74 | 125 |
| Jean Béliveau | Montreal Canadiens | 70 | 37 | 36 | 73 | 58 |
| Dutch Reibel | Detroit Red Wings | 70 | 25 | 41 | 66 | 15 |
| Gordie Howe | Detroit Red Wings | 64 | 29 | 33 | 62 | 68 |
| George Sullivan | Chicago Black Hawks | 70 | 19 | 42 | 61 | 51 |
| Bert Olmstead | Montreal Canadiens | 70 | 10 | 48 | 58 | 103 |
| Sid Smith | Toronto Maple Leafs | 70 | 33 | 21 | 54 | 14 |
| Ken Mosdell | Montreal Canadiens | 70 | 22 | 32 | 54 | 82 |
| Danny Lewicki | New York Rangers | 70 | 29 | 24 | 53 | 8 |
Pudotuspelit

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|   | Välierät | Välierät | Välierät |   |   | Stanley Cup -finaali | Stanley Cup -finaali | Stanley Cup -finaali |
 
|   | 1 |  Detroit Red Wings | 4 |   |  |  |  |  |
|   | 3 |  Toronto Maple Leafs | 0 |   |   |  |  |  |
|   |   |   |   |   |   | 1 |  Detroit Red Wings | 4 |
|   |   |   |   |   |   | 2 |  Montreal Canadiens | 3 |
|   | 2 |  Montreal Canadiens | 4 |   |   |  |  |  |
|   | 4 |  Boston Bruins | 1 |   |  |  |  |  |
Pudotuspelit > Pudotuspelien pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Gordie Howe | Detroit Red Wings | 11 | 9 | 11 | 20 | 24 |
| Ted Lindsay | Detroit Red Wings | 11 | 7 | 12 | 19 | 12 |
| Alex Delvecchio | Detroit Red Wings | 11 | 7 | 8 | 15 | 2 |
| Bernie Geoffrion | Montreal Canadiens | 12 | 8 | 5 | 13 | 8 |
| Jean Béliveau | Montreal Canadiens | 12 | 6 | 7 | 13 | 18 |
| Floyd Curry | Montreal Canadiens | 12 | 8 | 4 | 12 | 4 |
| Dutch Reibel | Detroit Red Wings | 11 | 5 | 7 | 12 | 2 |
| Calum MacKay | Montreal Canadiens | 12 | 3 | 8 | 11 | 8 |
| Ken Mosdell | Montreal Canadiens | 12 | 2 | 7 | 9 | 8 |
| Vic Stasiuk | Detroit Red Wings | 11 | 5 | 3 | 8 | 6 |
NHL-palkinnot

| --- | --- |
Prince of Wales Trophy:: Detroit Red Wings 
Art Ross Trophy:: Bernie Geoffrion, Montreal Canadiens 
Calder Memorial Trophy:: Ed Litzenberger, Chicago Black Hawks 
Hart Trophy:: Ted Kennedy, Toronto Maple Leafs 
James Norris Memorial Trophy:: Doug Harvey, Montreal Canadiens 
Lady Byng Memorial Trophy:: Sid Smith, Toronto Maple Leafs 
Vezina Trophy:: Terry Sawchuk, Detroit Red Wings
NHL-palkinnot > Tähdistökentälliset

| Ykköstähtikenttä |   Pelipaikka   | Kakkostähtikenttä |
| --- | --- | --- |
| Harry Lumley, Toronto Maple Leafs | maalivahti | Terry Sawchuk, Detroit Red Wings |
| Doug Harvey, Montreal Canadiens | puolustaja | Fern Flaman, Boston Bruins |
| Red Kelly, Detroit Red Wings | puolustaja | Bob Goldham, Detroit Red Wings |
| Jean Béliveau, Montreal Canadiens | keskushyökkääjä | Ken Mosdell, Montreal Canadiens |
| Sid Smith, Toronto Maple Leafs | vasen laitahyökkääjä | Danny Lewicki, New York Rangers |
| Maurice Richard, Montreal Canadiens | oikea laitahyökkääjä | Bernie Geoffrion, Montreal Canadiens |
Olga Syahputra

| Olga Syahputra |
| --- | --- |
 Syahputra vuonna 2013.
Henkilötiedot
Koko nimi:  Yoga Syahputra
Syntynyt: 8. helmikuuta 1983 Jakarta, Indonesia
Kuollut: 27. maaliskuuta 2015 (32 vuotta) Singapore
Ammatti:  näyttelijä
Näyttelijä
Aktiivisena:  2003–2015
Aiheesta muualla
IMDb 
Olga Syahputra (oik. Yoga Syahputra; 8. helmikuuta 1983 Jakarta, Indonesia – 27. maaliskuuta 2015 Singapore) oli indonesialainen näyttelijä.
Filmografia

Kung Fu Pocong Perawan (2012)
Taman Lawang (film) (2013)
Aiheesta muualla

Olga Syahputra Internet Movie Databasessa. (englanniksi)
NHL-kausi 1956–1957

NHL-kausi 1956–1957 oli National Hockey Leaguen historian 40. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti 
toisen kerran peräkkäin Toe Blaken valmentama Montreal Canadiens, joka kukisti finaalisarjassa Boston Bruinsin otteluvoitoin 4–1. Kyseessä oli NHL:n olemassaolon aikana Canadiensin kahdeksas ja seuran koko historian yhdeksäs Stanley Cup -mestaruus.
Runkosarjan piste- ja maalipörssin, Art Ross Trophyn sekä Hart Trophyn voitti Detroit Red Wingsia edustanut Gordie Howe. Howe keräsi 70 ottelussa kaikkiaan 89 tehopistettä, joista 44 oli maaleja ja 45 syöttöpisteitä. Pudotuspelien pistepörssin ykkönen oli Montreal Canadiensin Bernie Geoffrion. Hän teki 10 pudotuspeliottelussa yhteensä 18 tehopistettä, joista 11 oli maaleja ja 7 maaliin johtaneita syöttöjä.
Parhaalle puolustajalle annettava Norris-palkinto myönnettiin kolmannen kerran peräkkäin Canadiensissa pelanneelle Doug Harveylle. Parhaan tulokkaan Calder Memorial Trophyn puolestaan sai Boston Bruinsin Larry Regan.
Runkosarja

Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.
| Joukkue | O | V | H | T | Pist>  | + | − |
| --- | --- | --- | --- | --- | --- | --- | --- |
| Detroit Red Wings | 70 | 38 | 20 | 12 | 88 | 198 | 157 |
| Montreal Canadiens | 70 | 35 | 23 | 12 | 82 | 210 | 155 |
| Boston Bruins | 70 | 34 | 24 | 12 | 80 | 195 | 174 |
| New York Rangers | 70 | 26 | 30 | 14 | 66 | 184 | 227 |
| Toronto Maple Leafs | 70 | 21 | 34 | 15 | 57 | 174 | 192 |
| Chicago Black Hawks | 70 | 16 | 39 | 15 | 47 | 169 | 225 |
Runkosarja > Runkosarjan pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Gordie Howe | Detroit Red Wings | 70 | 44 | 45 | 89 | 72 |
| Ted Lindsay | Detroit Red Wings | 70 | 30 | 55 | 85 | 103 |
| Jean Béliveau | Montreal Canadiens | 69 | 33 | 51 | 84 | 105 |
| Andy Bathgate | New York Rangers | 70 | 27 | 50 | 77 | 60 |
| Ed Litzenberger | Chicago Black Hawks | 70 | 32 | 32 | 64 | 48 |
| Maurice Richard | Montreal Canadiens | 63 | 33 | 29 | 62 | 74 |
| Don McKenney | Boston Bruins | 69 | 21 | 39 | 60 | 31 |
| Dickie Moore | Montreal Canadiens | 70 | 29 | 29 | 58 | 56 |
| Henri Richard | Montreal Canadiens | 63 | 18 | 36 | 54 | 71 |
| Norm Ullman | Detroit Red Wings | 64 | 16 | 36 | 52 | 47 |
Pudotuspelit

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|   | Välierät | Välierät | Välierät |   |   | Stanley Cup -finaali | Stanley Cup -finaali | Stanley Cup -finaali |
 
|   | 1 |  Detroit Red Wings | 1 |   |  |  |  |  |
|   | 3 |  Boston Bruins | 4 |   |   |  |  |  |
|   |   |   |   |   |   | 3 |  Boston Bruins | 1 |
|   |   |   |   |   |   | 2 |  Montreal Canadiens | 4 |
|   | 2 |  Montreal Canadiens | 4 |   |   |  |  |  |
|   | 4 |  New York Rangers | 1 |   |  |  |  |  |
Pudotuspelit > Pudotuspelien pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Bernie Geoffrion | Montreal Canadiens | 10 | 11 | 7 | 18 | 2 |
| Jean Béliveau | Montreal Canadiens | 10 | 6 | 6 | 12 | 15 |
| Maurice Richard | Montreal Canadiens | 10 | 8 | 3 | 11 | 8 |
| Dickie Moore | Montreal Canadiens | 10 | 3 | 7 | 10 | 4 |
| Bert Olmstead | Montreal Canadiens | 10 | 0 | 9 | 9 | 13 |
| Fleming MacKell | Boston Bruins | 10 | 5 | 3 | 8 | 4 |
| Henri Richard | Montreal Canadiens | 10 | 2 | 6 | 8 | 10 |
| Gordie Howe | Detroit Red Wings | 5 | 2 | 5 | 7 | 6 |
| Doug Harvey | Montreal Canadiens | 10 | 0 | 7 | 7 | 10 |
| Ted Lindsay | Detroit Red Wings | 5 | 2 | 4 | 6 | 8 |